搵緊第二樣意思嘅話，請睇〈**太平山**〉。

**太平山**（粵拼：taai3 ping4 saan1、Bukit Larut、英文：Maxwell Hill），亦叫做**勞律山**、**拉律山**，係馬來西亞霹靂州冕登山脈南麓，距離太平大約10公里。山峰最高海拔1250公尺，喺1884年創立，係馬來西亞最早嘅高原度假勝地。太平山亦係馬來西亞降雨量最多嘅山峰，因為佢喺素有「雨城」之稱嘅太平。呢度曾經係英國人種植咖啡同茶葉嘅園地，所以亦被當地華人叫做「**咖啡山**」。依家山上依然保留往度假屋，可以畀遊客留宿。由於上山路陡峭，唔適合普通汽車通行，所以遊客上山時必須乘坐管理當局提供嘅登山吉普車，山腳下面有停車場提供車輛停放。鍾意徒步登山人士，可以選擇沿登山公路登山。茶園係太平山嘅山間台地，嗰度設有小商店、公園同埋管理中心等公共設施。喺茶園嗰度，可以鳥瞰山下面嘅太平市，亦可以眺望遠處嘅馬六甲海峽。

* 太平山上面太平山上面
* 由太平山望落太平由太平山望落太平
* Cendana Bungalow (以前叫 The Hut) 喺1889年起Cendana Bungalow (以前叫 The Hut) 喺1889年起

交通
--

四驅車係唯一允許上山嘅車輛
上山只能夠通過單線車路13km，連接太平同太平山。由於道路陡峭同狹窄性質，上山只可以畀四驅車同徒步步行。拉律峇登司南馬縣辦公室每日上晝9點至下晝5點為乘客提供越野路華四驅車上太平山。條路依家由馬來西亞公共工程局所管理。

地理
--

太平山森林
太平山喺馬來西亞半島西北部嘅冕登山脈度。呢個地區係山區，由三座山峰組成，最高嘅山峰係Gunung Hijau（馬來話：Gunung Hijau），有1,448米（4,751英尺），之後係Gunung Biong（馬來話：Gunung Biong），有 1,218米（3,996英尺），最後係 Wray's Hill，有1,020米（3,350英尺）。由於呢個地區陡峭，唔適合農業活動。以前有嘅茶葉同咖啡農業種植活動，依家都無再繼續進行。土壤本身由花崗岩、沖積層同有機沉積物所組成，好容易造成土壤侵蝕。太平山係一個重要嘅集水區。呢個區域水質普遍都好，供應水去拉律峇登司南馬縣。由太平山流落去嘅水主要流去嗰個地區3條主要河流：Sungai Jana河、Sungai Ranting河同埋Sungai Air Terjun河。

### 氣候

太平山氣候清涼，日間維持喺
15 °C至25 °C，夜晚更加可以跌到落10 °C。呢個地區嘅降雨量係馬來西亞最高，降雨量可以去到全年5,800毫米（230英寸）。

### 生物多樣性

太平山被認定為馬來西亞半島上嘅生物多樣性熱點。截至2000年，喺太平山發現咗621種高原植物，佔咗馬來西亞半島發現嘅高原植物總數嘅20.4％。太平山最普遍嘅植物類別係孖葉植物（410）、單子葉植物（192）、蕨類植物（14）同埋裸子植物（5）。截至1997年，IUCN紅色名錄分辨咗兩種植物，**Dendrobium aegle（英文：Dendrobium aegle）**同**Liparis furcate**係易危物種，因為過度開採嘅關係，將來有可能絕種。另外，有12種樹品種被列入世界保護監測中心世界受威脅樹木清單被分類為受威脅物種。太平山亦發現到各種地衣生長，已經鑑定咗22種唔同種類嘅地衣。

根據2000年嘅數據，太平山係27種哺乳類動物、227種鳥類同9種爬行類動物嘅屋企，其中一種哺乳類動物係印度支那虎 (**Panthera tigris corbetti**)，被分辨為IUCN紅色名錄。太平山喺馬來西亞半島佔哺乳類動物嘅12.7％、鳥類嘅35％同爬行類動物嘅4.2％。一項研究喺太平山嘅24個種屬同7個科之中發現咗43種兩棲動物，佔馬來西亞半島已知嘅全部107種兩棲動物嘅40％。

太平山最常見嘅兩棲動物物種家族係蛙科（23.3%）、叉舌蛙科（18.6%）、姬蛙科（16.3%）、樹蛙科（16.3%）、角蟾科（11.6%）、蟾蜍科（9.3%）同埋魚螈科（4.7%）。兩棲類動物嘅數量亦由2009年嘅36種增加到2011年嘅56種。**Willemsella**，一種草蜢，屬蝗科同Hemiacridinae（英文：Hemiacridinae）家族喺1934年之後嗰幾十年都未喺馬來西亞半島發現，但係喺2012年之後喺太平山揾到。表明咗呢個物種可以喺福隆港有廣泛散佈嘅能力。一啲花訪直翅目，例如**Phaneroptera brevis**同 **黃鵪菜**亦喺太平山發現。

* Mountain peacock-pheasant（英文：Mountain peacock-pheasant）Mountain peacock-pheasant（英文：Mountain peacock-pheasant）
* 印度支那虎印度支那虎
* Giganteopalpus mirabilis（英文：Giganteopalpus mirabilis）*Giganteopalpus mirabilis（英文：Giganteopalpus mirabilis）*
* Cyrtodactylus pulchellus（英文：Cyrtodactylus pulchellus）*Cyrtodactylus pulchellus（英文：Cyrtodactylus pulchellus）*

經濟
--

太平山上面一間餐廳
太平山嘅經濟活動只係限於旅遊業同接待服務行業，其中住宿服務係主要收入來源。遊客嘅住宿主要係殖民時期嘅休息室同平房，呢區無貴價酒店。太平山只有幾位員工做公共行業，例如花匠同地方官員嘅司機。太平山亦有幾間小販檔，但係呢區營運嘅小販唔係太平山嘅居民。小販唔售賣紀念品或者手工藝品。山上面喺休息屋附近有一間餐廳營運。 

以前太平山曾經以實驗性質種過咖啡豆同茶葉，但係由於運輸系統缺乏靈活性同理因地勢陡峭，呢啲種植被中止咗。但係，原本係茶葉種植區一部分嘅茶園屋繼續營運。

體育
--

太平山係一年一度The North Face Malaysia Mountain Trail Festival嘅國際越野跑活動地點。佢通常喺12月舉行，吸引嚟自35個國家，超過2,100位參賽者。越野跑活動通過咗國際越野跑協會（英文：International Trail Running Association）（ITRA）同埋被列為參加環勃朗峰超級越野耐力賽（UTMB）其中一個合資格賽事。一部分嘅參加費用會被轉交去太平山旅遊部門，去維護太平山。

睇埋
--

* 雲頂高原
* 金馬侖高原
* 福隆港

參考
--

|  |  |
| --- | --- |
|  | 維基同享有多媒體嘅嘢：**Bukit Larut** |

1. ↑  Orientations Published by Pacific Communications Ltd. 1977; Item notes: v.8 1977
2. ↑  China By Damian Harper Published by Lonely Planet, 2007; ISBN 1-74059-357-X, ISBN 978-1-74059-357-1
3. ↑  Malaysia Handbook: The Travel Guide By Joshua Eliot, Jane Bickersteth Published by Footprint Travel Guides, 2002; ISBN 1-903471-27-3, ISBN 978-1-903471-27-2
4. ↑  〈太平山為何叫咖啡山？〉. 星洲網. 2010-10-31. 原先內容歸檔喺2018-03-24. 喺2018-03-23搵到.
5. ↑  WWF Malaysia, December 2001. p. 142
6. ↑  WWF Malaysia, December 2001. p.130 - 131
7. ↑  Teoh, Meng (2019-02-20). "What to do at Bukit Larut in Taiping, Perak". *The Star*. 喺2020-07-16搵到.
8. ↑  Dill, Martin; John Williams, Douglas; Maschwitz, Ulrich (2002). *Herdsmen Ants and Their Mealybug Partners*. Cornell University. p. 184. ISBN 9783510613489.
9. ↑  WWF Malaysia, December 2001. p. 132 - 134
10. ↑  B. Din, Laily; Zakaria, Zuriati; A. Elix, John (July 2004). "Additional lichen records from Indonesia and Malaysia. 5 Lichens from Bukit Larut. Peninsula Malaysia". *Australasian Lichenology*. Australian Biological Resources Study. pp. 10–13. S2CID 129965683.
11. ↑  WWF Malaysia, December 2001. p. 134 - 138
12. ↑  Shahrudin, Shahriza; Jaafar, Ibrahim (2013-11-07). "The Amphibian Checklist of Bukit Larut, Perak, Malaysia". *Pertanika J. Tropical Agriculture Science*. **37** (1): 87–99. 喺2020-07-16搵到.
13. ↑  Kai Tan, Ming; N Kamaruddn, Khairul (2016-03-07). "Redescription of the little-known grasshopper Willemsella (Acrididae, Hemiacridinae) fromPeninsular Malaysia". *Biodiversity Data Journal*. **4** (e7775): 2. doi:10.3897/BDJ.4.e7775. PMC 4822071. PMID 27099555.
14. ↑  Kai Tan, Ming; et. al. (2017-11-24). "Overlooked flower-visiting Orthoptera in Southeast Asia" (PDF). *Journal of Orthoptera Research*. **26** (2): 143–153. doi:10.3897/jor.26.15021. 喺2020-06-16搵到.
15. ↑  WWF Malaysia, December 2001. p. 135
16. ↑
17. ↑  "Pelari dari Denmark rangkul juara acara Terbuka Lelaki 84KM TNF-MMTF 2019" [Danish runner won championship in 84 KM Male Open category in TNF-MMTF 2019]. *The Star* (馬來文). 2019-12-26. 喺2020-07-16搵到.
18. ↑  Lee, JQ (2019-10-04). "BIGGER TURNOUT FOR THE NORTH FACE!". *12FLY.com.my*. 喺2020-07-16搵到.